[Video] Meisie wat in put sing, lok miljoene kykers(Foto: Skermskoot uit die video) ŉ Hoërskoolleerder van Kansas in die VSA raak wêreldwyd harte aan met ŉ video waarin sy Leonard Cohen se “Hallelujah” sing. Tiffany Ruan (17) het saam met haar koorgroep deur Italië gereis en in verskeie katedrale opgetree. Terwyl die koorgroep Venesië verken het, het hulle op ŉ waterput afgekom en besluit om die akoestiek ten volle te benut. “Ek het gesien my koorafrigter en ŉ groep leerders sing in die put in,” vertel sy. “Ek het gedink dat dit baie oulik is en het daarheen gegaan om ŉ video op te neem.” Die video is al meer as 2 miljoen keer gekyk sedert dit 29 Maart op YouTube gelaai is. https://youtu.be/WqaV516W8MQ